— Акцыя “Сямейнае чытанне” дазваляе паказаць дзецям, што першае чытанне – гэта абавязкова папяровая кніга, а не электронная: дзеці павінны самі адчуць, як шалясцяць пад пальцамі старонкі, як выглядае “жывая” надрукаваная ілюстрацыя, нават адчуць пах новай кнігі таксама вельмі важна. Пазней – паказаць дзецям, дзе знаходзяцца бібліятэкі, каб дзеці самі захацелі стаць пастаяннымі і актыўнымі чытачамі гэтых храмаў кнігі. Праз гэту акцыю дзіця далучаецца з дапамогай бацькоў да сапраўднай мастацкай літаратуры, а не той масавай культуры, што найчасцей сустракаецца ў пасядзённым жыцці.